KOMISSION KERTOMUS EUROOPAN PARLAMENTILLE JA NEUVOSTOLLE KOMISSION KUUDES RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTA VARAINHOITOVUOSI 2012 /* COM/2013/0657 final */





SISÄLLYSLUETTELO 1........... TALOUSARVIOMENETTELY.. 3 2........... KASSATILANNE JA MÄÄRÄRAHOJEN HOITO.. 6 3........... MAATALOUSTUKIRAHASTON VUODEN 2012 TALOUSARVION TOTEUTUMINEN 8 4........... KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2012 9 5........... KÄYTTÖTARKOITUKSEENSA SIDOTTUJEN TULOJEN TOTEUTTAMINEN.. 11 6........... JAKAUTUMINEN MENOTYYPIN MUKAAN.. 12 Liite 1 Liite 2 Liite 3 Liite 4-I Liite 4-II Liite 5 Liite 6 || Vuoden 2012 talousarviomenettely – maataloustukirahaston maksusitoumusmäärärahat Maataloustukirahaston talousarvion osuus EU:n talousarviosta vuosina 2006-2012 Analyysi maataloustukirahaston talousarvion toteutumisesta – Varainhoitovuosi 2012 Analyysi maataloustukirahaston talousarvion toteutumisesta – Varainhoitovuosi 2012. Käyttötarkoitukseensa sidotut tulot. C4 Analyysi maataloustukirahaston talousarvion toteutumisesta – Varainhoitovuosi 2012. Käyttötarkoitukseensa sidotut tulot. C5 Maataloustukirahaston talousarvion toteutuminen momenteittain ja jäsenvaltioittain – Varainhoitovuosi 2012 Maataloustukirahaston menojakauman kehittyminen – Varainhoitovuodet 2007–2012 Huom. Tähän kertomukseen liittyy komission yksiköiden valmisteluasiakirja. Täydellinen versio valmisteluasiakirjasta liitteineen on saatavilla englanninkielisenä maatalouden pääosaston Europa-sivustolla (http://ec.europa.eu/agriculture/cap-funding/financial-reports/eagf/index_en.htm). 1. TALOUSARVIOMENETTELY[1] 1.1. Talousarvioesitys vuodeksi 2012 Komissio hyväksyi vuoden 2012 talousarvioesityksen ja teki sitä koskevan ehdotuksen budjettivallan käyttäjälle 20. huhtikuuta 2011. Vuosia 2007–2013 koskevan rahoituskehyksen otsakkeessa 2 ehdotetut Euroopan maatalouden tukirahaston (maataloustukirahasto) maksusitoumusmäärärahat olivat yhteensä 44 179,7 miljoonaa euroa. Neuvosto vahvisti vuoden 2012 talousarvioesitystä koskevan kantansa 25. heinäkuuta 2011, missä yhteydessä se vähensi komission talousarvioesityksessä esitettyjä maatalousrahaston maksusitoumusmäärärahoja 535,5 miljoonalla eurolla 43 644,2 miljoonaan euroon. Euroopan parlamentti puolestaan vahvisti vuoden 2012 talousarvioesitystä koskevan kantansa 26. lokakuuta 2011, missä yhteydessä se nosti komission talousarvioesityksessä esitettyjä maatalousrahaston maksusitoumusmäärärahoja 271,9 miljoonalla eurolla 44 451,6 miljoonaan euroon. 1.2. Vuotta 2012 koskeva oikaisukirjelmä Komissio hyväksyi 25. lokakuuta 2011 vuotta 2012 koskevan talousarvioesityksen oikaisukirjelmän nro 3, jossa maataloustukirahaston maksusitoumusmäärärahatarpeiksi vahvistettiin 44 091,6 miljoonaa euroa. Tämä on 88,1 miljoonaa euroa vähemmän kuin talousarvioesityksessä. Määrän aleneminen johtui pääasiassa siitä, että käytettävissä olevien käyttötarkoitukseensa sidottujen tulojen odotettiin vuonna 2012 lisääntyvän 291 miljoonaa euroa. Tarkemmin sanottuna käyttötarkoitukseensa sidottuja tulojen määräksi ennakoitiin vuotta 2012 koskevassa talousarvioesityksessä 791 miljoonaa euroa. Vuoden 2012 talousarvion oikaisukirjelmässä määrä korotettiin 1 010 miljoonaan euroon. 1.3. Vuoden 2012 talousarvion hyväksyminen Maataloustukirahaston vuoden 2012 talousarviosta päästiin yksimielisyyteen sovittelumenettelyssä marraskuussa 2011. Euroopan parlamentti vahvisti talousarvion 1. joulukuuta 2011. Talousarvioon sisältyi maksusitoumus- ja maksumäärärahoja seuraavasti: – maatalouden markkinatoimenpiteitä ja suoria tukia varten (toimintalohko 05 – Maatalous ja maaseudun kehittäminen) 43 603,4 miljoonaa euroa maksusitoumusmäärärahoja ja 43 601,3 miljoonaa euroa maksumäärärahoja; – eläinlääkintä- ja kasvinsuojelutoimenpiteitä varten (toimintalohko 17 – Terveys- ja kuluttaja-asiat) 335,8 miljoonaa euroa maksusitoumusmäärärahoja ja 245,5 miljoonaa euroa maksumäärärahoja; – kalatalouden markkinoita varten (toimintalohko 11 – Meri- ja kalastusasiat) 30,5 miljoonaa euroa maksusitoumusmäärärahoja ja 29,1 miljoonaa euroa maksumäärärahoja. Maataloustukirahaston maksusitoumusmäärärahat olivat talousarviossa yhteensä 43 969,6 miljoonaa euroa ja maksumäärärahat 43 876 miljoonaa euroa. Maksusitoumusmäärärahojen ja maksumäärärahojen ero johtuu siitä, että eräisiin toimenpiteisiin, joiden maksut komissio suorittaa suoraan, käytetään jaksotettuja määrärahoja. Tällaiset toimenpiteet liittyvät lähinnä maataloustuotteiden menekinedistämiseen, toimintastrategiaan ja maatalouden koordinointitoimenpiteisiin sekä kalastukseen ja eläinlääkintä- ja kasvinsuojelutoimenpiteisiin. Toimintalohkoa 05 varten hyväksytyistä 43 603,4 miljoonan euron maataloustukirahaston maksusitoumusmäärärahoista 3 230,8 miljoonaa euroa kohdennettiin luvun 05 02 markkinatoimenpiteisiin ja 40 510,7 miljoonaa euroa luvun 05 03 suoriin tukiin, 192,7 miljoonaa euroa luvun 05 07 maatalousmenojen tarkastamiseen ja 45,8 miljoonaa euroa luvun 05 08 mukaiseen toimintastrategiaan ja koordinointiin. Lisätietoja on liitteessä 1. 1.4. Maataloustukirahaston käyttötarkoitukseensa sidotut tulot[2] Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksista ja maidon lisämaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Sääntöjen mukaan käyttötarkoitukseensa sidotut tulot voidaan käyttää maataloustukirahaston minkä tahansa menojen kattamiseksi. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen. Vuoden 2012 talousarviota laadittaessa näiden tulojen määrä arvioitiin sekä sen määrän osalta, jonka ennakoitiin tulevan kerätyksi varainhoitovuoden 2012 aikana, että sen määrän osalta, jonka ennakoitiin tulevan siirretyksi varainhoitovuodelta 2011 varainhoitovuodelle 2012. Määräksi arvioitiin 1 010 miljoonaa euroa, ja se otettiin huomioon, kun budjettivallan käyttäjä hyväksyi vuoden 2012 talousarvion. Tarkemmin voidaan todeta seuraavaa: – Sääntöjenmukaisuustarkastusten perusteella tehdyistä oikaisuista saataviksi tuloiksi arvioitiin 600 miljoonaa euroa ja sääntöjenvastaisuuksien perusteella saataviksi tuloiksi 150 miljoonaa euroa, kun taas maidon lisämaksusta saataviksi tuloiksi arvioitiin 55 miljoonaa euroa. Näin ollen arvioitiin, että varainhoitovuoden 2012 aikana kerättävien käyttötarkoitukseensa sidottujen tulojen kokonaismäärä olisi 805 miljoonaa euroa. – Varainhoitovuodelta 2011 varainhoitovuodelle 2012 siirrettäväksi käyttötarkoitukseensa sidottujen tulojen määräksi arvioitiin 205 miljoonaa euroa. Vuoden 2012 talousarviossa komissio jakoi nämä alun perin arvioidut 1 010 miljoonan euron käyttötarkoitukseensa sidotut tulot kahteen järjestelmään: – 310 miljoonaa euroa hedelmä- ja vihannesalan tuottajaorganisaatioiden toimintarahastoihin, ja – 700 miljoonaa euroa tilatukijärjestelmään (suorat tuet). Budjettivallan käyttäjän näihin kahteen järjestelmään myöntämät määrärahat olivat lopulta 496 miljoonaa euroa ja 30 472 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten käytettävissä olevia arviolta 806 miljoonan euron kokonaismäärärahoja ja tilatukijärjestelmää varten käytettävissä olevia arviolta 31 172 miljoonan euron kokonaismäärärahoja. 1.5. Sokerialan väliaikaiset rakenneuudistusmaksut[3] Neuvoston asetuksen (EY) N:o 320/2006 11 artiklassa vahvistettuja sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Markkinointivuosina 2006/2007–2008/2009 kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltiot maksoivat ne rahastolle. Vuoden 2012 talousarviota laadittaessa varainhoitovuodelta 2011 varainhoitovuodelle 2012 siirrettäväksi määräksi arvioitiin 832,2 miljoonaa euroa. 1.6. Maataloustukirahaston määrärahojen osuus koko EU:n talousarviosta Maataloustukirahaston lopullisten määrärahojen osuus (maksusitoumusmäärärahat) EU:n koko talousarviosta kaudella 2006–2012 on esitetty liitteessä 2. 2. KASSATILANNE JA MÄÄRÄRAHOJEN HOITO 2.1. Määrärahojen hoito 2.1.1. Varainhoitovuonna 2012 käytettävissä olleet määrärahat: euroina || Talousarvion menot (1) || Maksusitoumus­määrärahat || Maksumäärärahat || Talousarvion tulot (KST) (2) || Ennusteet 1. Maataloustukirahaston alustavat määrärahat, joista || 43 969 637 305 || 43 875 978 049 || 1. Sääntöjenmukaisuus­tarkastukset || 600 000 000 1a. Määrärahat yhteiseen hallinnointiin || 43 540 900 000 || 43 540 900 000 || 2. Sääntöjenvastai­suudet || 150 000 000 1b. Määrärahat keskitettyyn hallinnointiin (3) || 428 737 305 || 335 078 049 || 3. Lisämaksut maidontuottajilta || 55 000 000 2. Lisätalousarvio nro 6/2012 || -65 420 000 || 17 000 000 || 4. Sokerialan väliaikaiset rakenneuudistus-maksut (4) || 0 3. Siirrot maataloustukirahastoon / maataloustukirahastosta vuoden aikana || 71 000 || 10 614 720 || Käyttötarkoitukseen­­sa sidottujen tulojen kokonaisennuste || 805 000 000 4. Maataloustukirahaston lopulliset määrärahat, joista || 43 904 288 305 || 43 903 592 769 || || 4a. Määrärahat yhteiseen hallinnointiin || 43 540 900 000 || 43 540 900 000 || || 4b. Määrärahat suoraan keskitettyyn hallinnointiin || 363 388 305 || 362 692 769 || || (1) Vuoden 2012 talousarvioon otetut määrärahat, kun niistä on vähennetty ennakoidut vuonna 2012 kerättävät käyttötarkoitukseensa sidotut tulot sekä neuvoston asetuksen (EY) N:o 1605/2002 10 artiklan mukaisesti vuodelta 2011 vuodelle 2012 siirretyt tulot. (2) KST: Kerättävät käyttötarkoitukseensa sidotut tulot. Tulopuolelle ei ole merkitty lainkaan tuloja (p.m.)[4], mutta arvioitu määrä ilmoitetaan talousarvion selvitysosassa. (3) Maksusitoumusmäärärahoista 78 % käytetään terveys ja kuluttaja-asioita koskevassa toimintalohkossa 17 eläinlääkintä- ja kasvinsuojelutoimenpiteistä aiheutuviin menoihin. Loput menot jakautuvat seuraavien kesken: toimintastrategia ja koordinointi maataloutta ja maaseudun kehittämistä koskevassa toimintalohkossa 05 (15 %) ja kalatalouden markkinat meri- ja kalastusasioita koskevassa toimintalohkossa 11 (7 %). (4) Nämä tulot otetaan määrärahoiksi, joista maksetaan sokerialan rakenneuudistusrahaston tukia. Tämä rahasto lakkautettiin 30. syyskuuta 2012. 2.1.2. Varainhoitovuonna 2012 käytettävissä olleiden määrärahojen toteuttaminen euroina || Maksusitoumusmäärä­rahojen toteuttaminen || Maksumäärärahojen toteuttaminen Hallinnointi yhteistyössä jäsenvaltioiden kanssa (1) || 44 495 484 915,34 || 44 495 484 915,34 Keskitetysti suoraan hallinnoitavat menot || 359 808 478,00 || 347 851 305,54 Yhteensä (mukaan luettuna sokerialan rakenneuudistusrahasto) Sokerialan rakenneuudistusrahasto Yhteensä (ei kuitenkaan sokerialan rakenneuudistusrahasto) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Sidotut määrät. Maksusitoumus- ja maksumäärärahat, joista on vähennetty yhteistyössä hallinnointia varten saadut käyttötarkoitukseensa sidotut tulot: 43 588 043 789,62 euroa. Varainhoitovuonna 2012 tosiasiallisesti käytetyt maksusitoumusmäärärahat olivat 44 855 293 393,34 euroa ja tosiasialliset maksumäärärahat olivat 44 843 336 220,88 euroa. 2.1.3. Hyväksyttyjen määrärahojen toteuttaminen – Komission keskitetysti suoraan hallinnoimat menot euroina || Keskitetysti suoraan hallinnoitavat menot || Maksusitoumus­määrärahat || Puretut maksusitou­mukset || Maksumäärä­rahat || Siirrot vuodelle 2013 (2) Määrärahat (C1) (1) || 363 388 305,00 || - || 362 692 769,11 || - Toteutus (C1) || 358 622 779,47 || - || 341 045 358,37 || 16 140 424,02 Peruuntuneet määrärahat || 4 765 525,53 || - || 5 506 986,72 || - (1) C1 tarkoittaa hyväksyttyjä talousarviomäärärahoja. Tämä määrä sisältää lisätalousarvion nro 6/2012 mukaiset siirrot maataloustukirahastoon / maataloustukirahastosta: -65 349 000,00 euroa maksusitoumusmäärärahojen osalta ja 27 614 720,11 euroa maksumäärärahojen osalta. (2) Siirrot vuodelle 2013 koskevat ainoastaan jaksottamattomia määrärahoja. Vuoden 2012 talousarvioon oli keskitetysti suoraan hallinnoitavia menoja varten kirjattu 363,4 miljoonan euron maksusitoumusmäärärahat. Vuonna 2012 sidottiin 358,6 miljoonan euron määrä. Loput näistä määrärahoista, 4,8 miljoonaa euroa, peruutettiin. Maksusitoumusmäärärahoista 74,4 prosenttia käytetään eläinlääkintä- ja kasvinsuojelutoimenpiteitä koskevassa toimintalohkossa 17 aiheutuviin menoihin. Loput jakaantuvat maataloutta ja maaseudun kehittämistä koskevan toimintalohkon 05 (17,2 %) ja kalataloutta koskevan toimintalohkon 11 (8,4 %) kesken. Suurin osa komission suoraan hallinnoimia menoja varten kohdennetuista toteutuneista maataloustukirahaston maksusitoumusmäärärahoista on jaksotettuja määrärahoja. Viran puolesta varainhoitovuodelle 2013 siirretyt määrärahat (16,1 miljoonaa euroa) koskivat ainoastaan jaksottamattomia määrärahoja. 2.2. Kuukausimaksut 2.2.1. Yhteiseen hallinnointiin liittyvät kuukausimaksut jäsenvaltioille 2.2.1.1. Menojen kattamiseksi myönnettävät kuukausittaiset maksut Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[5] 15 artiklassa todetaan että ”komissio maksaa kuukausimaksut jäsenvaltioiden hyväksyttyjen maksajavirastojen viitekuukautena toteuttamien menojen osalta”. Kuukausimaksut maksetaan jäsenvaltioille viimeistään menojen toteuttamiskuukautta seuraavan toisen kuukauden kolmantena työpäivänä. Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella[6]. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[7]. Lisäksi nämä maksut vahvistetaan lopullisesti tilien tarkastamista ja hyväksymistä koskevassa menettelyssä tehtävien komission tarkistusten perusteella. Kuukausimaksujärjestelmään kuuluvat tuet, jotka jäsenvaltiot maksoivat 16.10.2011––15.10.2012. Muista maksuista komissio suorittaa joidenkin toimenpiteiden maksut suoraan. Suoritettujen kuukausimaksujen nettomäärä oli varainhoitovuonna 2012 tilien tarkastamis- ja hyväksymismenettelyssä tehtyjen sekä muiden oikaisujen jälkeen yhteensä 43 588 043 789,62 miljoonaa euroa. 2.2.1.2. Kuukausimaksuja koskevat päätökset vuonna 2012 Varainhoitovuonna 2012 komissio teki 12 kuukausimaksupäätöstä. Lisäksi joulukuussa 2012 tehtiin päätös lisäkuukausimaksusta, jonka tarkoituksena oli mukauttaa varainhoitovuoden tukikelpoisten menojen kokonaismäärää. 3. MAATALOUSTUKIRAHASTON VUODEN 2012 TALOUSARVION TOTEUTUMINEN 3.1. Maataloustukirahaston talousarviomäärärahojen käyttö Varainhoitovuoden 2012 talousarvion maksusitoumusmäärärahat toteutuivat kokonaan ja maksumäärärahat 99,9-prosenttisesti ottaen huomioon edelliseltä vuodelta siirretyt käyttötarkoitukseensa sidotut tulot ja lukuun ottamatta sokerialan rakenneuudistusrahastoa. Talousarviosta toteutettiin 44 745,6 miljoonaa euroa. Nämä menot rahoitettiin talousarvion alkuperäisistä määrärahoista käyttämällä käyttötarkoitukseensa sidottujen tulojen vuodelta 2011 siirretty määrä (441,5 miljoonaa euroa) kokonaisuudessaan ja osa vuonna 2012 kerätystä käyttötarkoitukseensa sidottujen tulojen määrästä (408,9 miljoonaa euroa yhteensä 899,6 miljoonasta eurosta). Maataloutta ja maaseudun kehittämistä koskevassa toimintalohkossa 05 markkinatoimenpidemenot olivat 3 406 miljoonaa euroa ja suorien tukien menot 40 880 miljoonaa euroa. Tiettyjen markkinatoimenpiteiden ja suorien tukien menot ylittivät hyväksytyt talousarviomäärärahat. Tämä ylitys katettiin osaksi siirtämällä määrärahoja muilta talousarvion alamomenteilta ja osaksi maataloustukirahaston talousarvioon sidotuilla tuloilla. Lisäksi edellä mainittuun kokonaan toteutuneeseen määrään sisältyvät 30,5 miljoonan euron menot kalatalouden markkinatoimenpiteitä koskevassa toimintalohkossa 11 sekä 268,4 miljoonan euron menot eläinlääkintä- ja kasvinsuojelutoimenpiteitä koskevassa toimintalohkossa 17. Lisätietoja talousarvion toteuttamisesta toimintalohkoittain on liitteessä 3. Liitteessä 5 esitetään markkinatoimenpiteitä, suoria tukia ja maatalousmenojen tarkastamista koskeva menojakauma momenteittain ja jäsenvaltioittain. 4. KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2012 Seuraavassa esitetään lyhyt selvitys maataloustukirahaston vuoden 2012 budjettimäärärahojen toteuttamisesta sekä vuonna 2012 käytettävissä olleiden käyttötarkoitukseensa sidottujen tulojen käytöstä liitteessä 3 esitettyjen yksityiskohtaisten tietojen perusteella. 4.1. Luku 05 02: maatalousmarkkinoiden interventiot 4.1.1. Johdanto Talousarvion tämän luvun kokonaismaksut olivat 3 406 miljoonaa euroa. Ne rahoitettiin hyväksytyillä 3 230,8 miljoonan euron budjettimäärärahoilla ja 177,4 miljoonan euron käyttötarkoitukseensa sidotuilla tuloilla, jotka käytettiin hedelmä- ja vihannesalalla aiheutuneiden menojen kattamiseen Vuonna 2012 kerättyjen käyttötarkoitukseensa sidottujen tulojen käyttämättä jäänyt määrä eli 143,4 miljoonaa euroa siirrettiin vuoden 2013 talousarvioon. (Yksityiskohtaisempia tietoja tästä alasta esitetään jäljempänä 4.1.3 kohdassa.) Niiden alamomenttien, joissa talousarviomäärärahoja ei käytetty loppuun, käytettävissä olevat määrärahat siirrettiin talousarvion toisiin alamomentteihin lisämenojen kattamiseksi tarvittaessa. 4.1.2. Elintarvikeapuohjelmat Jäsenvaltiot toteuttivat vähäosaisimmille henkilöille suunnatun elintarvikkeiden jakelusuunnitelman vuonna 2012 lähes kokonaan. Lisäksi jäsenvaltiot maksoivat edellisvuosien ohjelmien hallinto- ja kuljetuskustannusten loppueriä. Tämä johti vuoden 2012 talousarviomäärärahojen ylikäyttöön 15,1 miljoonan euron edestä. 4.1.3. Hedelmät ja vihannekset Tämän alan menot olivat 1 071,2 miljoonaa euroa, ja määrärahojen ylikäyttö johtui pääasiassa jäsenvaltioille aiheutuneista menoista, jotka liittyivät tuottajaryhmille esihyväksyntää varten myönnettyihin tukiin. Suuri määrä tuottajaryhmiä liittyi nimittäin järjestelmään jäsenvaltioiden tammikuussa 2011 tekemän, vuoden 2012 talousarvioennusteen pohjana olleen ilmoituksen jälkeen. Tuottajaorganisaatioiden toimintarahastojen osalta jäsenvaltioiden menot olivat pienemmät kuin vuoden 2012 talousarviossa arvioidut tarpeet, koska niiden vuodeksi 2012 hyväksyttyjen suunnitelmien ensimmäiset maksut olivat alun perin arvioitua pienemmät eivätkä ne myöskään loppujen lopuksi maksaneet E. coli -bakteeriin liittyvien toimenpiteiden arvioitua jäännöserää. Kouluhedelmäjärjestelmän osalta taas menot jäivät joissakin jäsenvaltioissa alhaisemmiksi kuin niille kouluvuodeksi 2011–2012 osoitetut määrärahat. Elokuun 1. päivänä 2012 alkaneen kouluvuoden 2012–2013 osalta puolestaan jäsenvaltioille ei ollut aiheutunut menoja varainhoitovuoden 2012 loppuun mennessä. Nämä menot syntyvät ja ne ilmoitetaan vuoden 2013 talousarvion yhteydessä. 4.1.4. Viinialan tuotteet Tällä alalla tärkein rahoitettava toimenpide ovat viinialan kansalliset tukiohjelmat. Niiden osalta aiheutuneet menot olivat kahdessa jäsenvaltiossa hiukan alhaisemmat kuin näiden maiden ohjelmissa ennakoidut määrät. Kaikki muut tähän järjestelmään kuuluvat ohjelmat toteutettiin kuitenkin kokonaisuudessaan, minkä johdosta varainhoitovuoden 2012 määrärahojen kokonaistoteutusaste oli yli 98,4 prosenttia. Jäsenvaltioille aiheutui talousarviossa ennakoitua vähemmän menoja myös vuonna 2011 lakkautettuun raivausjärjestelmään liittyvien jäännöserien maksamisesta. 4.1.5. Maito ja maitotuotteet Tämän alan määrärahojen alikäyttö johtui pääasiassa siitä, että jäsenvaltioille aiheutui ennakoitua vähemmän menoja voin yksityisen varastoinnin tuesta. Tämä johtui tämän järjestelmän puitteissa varastoidun voin määrän vähenemisestä sekä koulumaitoon liittyvistä syistä, sillä jaetut määrät olivat alhaisemmat kuin vuoden 2012 talousarviossa oli ennakoitu. Olisi kuitenkin muistettava, että budjettivallan käyttäjä lisäsi tämän alamomentin vuoden 2012 määrärahoja 9 miljoonalla eurolla verrattuna komission oikaisukirjelmässään nro 3/2012 pyytämiin alustavia tarpeita vastanneisiin 81 miljoonaan euroon. 4.1.6. Naudanliha Lihan ja elävien eläinten vientituet supistuivat huhtikuussa 2012, mikä johti tämän momentin määrärahojen alikäyttöön 7,5 miljoonalla eurolla tuoreen ja jäädytetyn lihan viennin osalta ja 1,3 miljoonalla eurolla elävien eläinten viennin osalta. 4.2. Luku 05 03: Suorat tuet Tälle vuoden 2012 talousarvion luvulle hyväksytyt määrärahat olivat 40 510,7 miljoonaa euroa, ja maksujen määrä oli noin 40 880 miljoonaa euroa. Vuoden 2012 maataloustukirahaston menot olivat suuremmat kuin edellisvuonna, lähinnä siitä syystä, että vuonna 2012 jatkettiin näiden tukien käyttöönottoa EU-12:ssa. Osa tilatukijärjestelmästä oli määrä rahoittaa käyttötarkoitukseensa sidotuilla tuloilla, mikä johti näennäiseen ylikäyttöön, joka katettiin suunnitellulla tavalla näillä tuloilla. Hyväksyttyjen määrärahojen siirrot muilta talousarvion alamomenteilta kattoivat eräiden muiden tähän lukuun kuuluvien järjestelmien osalta aiheutuneet menot. 4.3. Luku 05 07: Maatalousmenojen tarkastaminen 4.3.1. Momentti 05 07 01: Maatalousmenojen valvonta Tämä momentti sisältää lähinnä maataloustukirahaston talousarvioon palautetut määrät, jotka ovat peräisin tilien tarkastamis- ja hyväksymismenettelyssä sekä tuensaajille suoritettavien maksujen määräaikojen noudattamatta jättämisen vuoksi tehdyistä oikaisuista. Tänä vuonna komissio teki kuitenkin jäsenvaltioiden tileihin yhteensä noin 28,5 miljoonan euron positiiviset oikaisut. Niissä oli otettu huomioon jäsenvaltioille määrätyt negatiiviset oikaisut alamomentin 05 07 01 06 mukaisten maksumääräaikojen noudattamatta jättämisestä aiheutuneiden seuraamusten johdosta. Samassa alamomentissa budjettivallan käyttäjän vuodelle 2012 hyväksymät talousarviomäärärahat olivat tilien tarkastamis- ja hyväksymismenettelyssä tehtyjen negatiivisten oikaisujen osalta −200 miljoonaa euroa. Komissio sulki tämän tilin siirtämällä 228,6 miljoonan euron hyväksytyt määrärahat talousarvion muilta alamomenteilta, joissa määrärahoja oli jäänyt käyttämättä. Edellisten varainhoitovuosien tilien sääntöjenmukaisuustarkastuksen osalta komissio teki vuoden aikana 36,2 miljoonan euron positiiviset oikaisut. Vuoden 2012 talousarvioon ei sisältynyt määrärahoja tällaisten positiivisten oikaisujen tekemiseen, joten ne rahoitettiin loppujen lopuksi siirtämällä samansuuruiset hyväksytyt määrärahat muilta talousarvion alamomenteilta. 5. KÄYTTÖTARKOITUKSEENSA SIDOTTUJEN TULOJEN TOTEUTTAMINEN 5.1. Maataloustukirahaston käyttötarkoitukseensa sidotut tulot Varainhoitovuodelta 2011 siirrettiin varainhoitovuodelle 2012 käyttötarkoitukseensa sidottuja tuloja 441,5 miljoonaa euroa. Ne on käytetty kokonaan varainhoitovuoden 2012 menojen rahoittamiseen varainhoitoasetuksen 10 artiklan mukaisesti. Kyseinen määrä sisältää hedelmä- ja vihannesalan tuottajaorganisaatioiden toimintarahastoihin liittyvät 10,8 miljoonan euron menot ja tilatukijärjestelmään liittyvät 430,7 miljoonan euron menot. Vuonna 2012 kerätyt käyttötarkoitukseensa sidotut tulot olivat 899,6 miljoonaa euroa, ja liitteen 4-I mukaan ne olivat peräisin seuraavista lähteistä: – sääntöjenmukaisuustarkastusmenettelyssä tehdyt oikaisut, joita oli noin 674,8 miljoonaa euroa, – sääntöjenvastaisuuksien perusteella saadut määrät, joita oli noin 160,7 miljoonaa euroa, – maidon lisämaksusta kerätyt määrät, joita oli noin 64,1 miljoonaa euroa. Osa vuonna 2012 kerätyistä käyttötarkoitukseensa sidotuista tuloista, 408,9 miljoonaa euroa, käytettiin varainhoitovuoden aikana. Noin 166,5 miljoonaa euroa käytettiin hedelmä- ja vihannesalan tuottajaorganisaatioiden toimintarahastoille vuoden aikana aiheutuneiden menojen kattamiseen, ja 242,4 miljoonan euron jäännösosuus käytettiin vuoden aikana suorista tuista aiheutuneiden menojen kattamiseen. Vuonna 2012 kerättyjen käyttötarkoitukseensa sidottujen määrärahojen käyttämättä jäänyt määrä eli 490,7 miljoonaa euroa siirrettiin automaattisesti vuoden 2013 talousarvioon mainitun vuoden määrärahatarpeiden rahoittamiseksi. Lisätietoja on liitteissä 4-I ja 4-II. 5.2. Sokerialan väliaikaisia rakenneuudistusmaksuja koskevat käyttötarkoitukseensa sidotut tulot Jäsenvaltioilta ei ole lainsäädännön mukaisesti kerätty marraskuun 2009 jälkeen uusia väliaikaisia rakenneuudistusmääriä. Vuonna 2012 kuitenkin ilmoitettiin 7,8 miljoonan euron suuruisista sääntöjenvastaisuuksista. Sokerialan rakenneuudistusrahaston käytettävissä olevien käyttötarkoitukseensa sidottujen tulojen kokonaismäärä vastaa näin ollen edellä mainittua määrää sekä vuodelta 2011 siirrettyä määrää (856,8 miljoonaa euroa), joka oli suurempi kuin vuoden 2012 talousarviossa ennakoitu 832,2 miljoonan euron määrä, koska jäsenvaltioiden vuoden 2011 lopulla suorittamien maksujen määrä oli ennakoitua alhaisempi. Kun jäsenvaltioille on korvattu sokerialan rakenneuudistusrahastosta maksettavista tuista aiheutunut 109,7 miljoonan euron nettomäärä (ks. jäljempänä oleva 6.3 kohta), noin 754,9 miljoonan euron jäännöserä jäi käytettäväksi sen jälkeen, kun väliaikainen rakenneuudistusrahasto lopetti toimintansa 30. syyskuuta 2012. Asetuksen (EY) N:o 320/2006 1 artiklan 3 kohdan mukaisesti tästä määrästä tuli maataloustukirahastoon sidottavaa tuloa. Lisätietoja asiasta on liitteissä 4-I ja 4-II. 5.3. Sokerialan rakenneuudistusrahasto Korvaukset, joita jäsenvaltioille maksettiin rakenneuudistustoimenpiteiden, monipuolistamisen ja sokerinpuhdistamisen tukimaksuista, olivat nettomäärältään 109,7 miljoonaa euroa. Kyseiset tuet korvattiin jäsenvaltioille edellä 5.2 kohdassa mainituista käyttötarkoitukseensa sidotuista tuloista. Lisätietoja on liitteessä 3. 6. JAKAUTUMINEN MENOTYYPIN MUKAAN Maataloustukirahaston menot olivat yhteensä 44 745,6 miljoonaa euroa (lukuun ottamatta sokerialan rakenneuudistusrahastoa). Seuraavassa esitetään menot tärkeimpiin raportointiluokkiin eriteltyinä sekä näiden prosenttiosuudet maataloustukirahaston kokonaismenoista vuonna 2012. Varastointi Varastointimenojen määrä oli 17,4 miljoonaa euroa. Tämä määrä koostuu pääasiassa voin ja oliiviöljyn yksityisestä varastoinnista aiheutuneista menoista. Vientituki Vientitukiin liittyvien menojen määrä oli 146,7 miljoonaa euroa eli 0,3 prosenttia kokonaismäärästä. Ne liittyivät lähinnä naudanlihaan, siipikarjanlihaan, sianlihaan, muniin ja liitteeseen I kuulumattomiin tuotteisiin. Muut markkinatoimenpiteet Varastoinnin ja vientitukien ohella muihin markkinatoimenpiteisiin liittyvien menojen määrä oli 3 344,5 miljoonaa euroa eli 7,5 prosenttia vuoden kokonaissummasta. Tämä ryhmä pitää sisällään lähinnä viljaan, elintarvikeapuohjelmiin, oliiviöljyyn, hedelmiin ja vihanneksiin, viiniin, POSEI-ohjelmaan ja kuivattuun rehuun, maitoon ja maitotuotteisiin, naudan- ja vasikanlihaan sekä sianlihaan liittyviä menoja sekä muitakin pienehköjä määriä. Se sisältää myös maatalousmenojen tarkastamisesta ja hyväksymisestä johtuvat oikaisut. Suorat tuet Suoriin tukiin liittyvien menojen määrä oli 40 880 miljoonaa euroa eli 91,4 prosenttia kokonaissummasta. Keskitetysti hallinnoitavat suorat menot Näiden menojen määrä oli 359,8 miljoonaa euroa. Komissio maksoi niistä suoraan 0,8 prosenttia, ja kyse oli pääasiassa eläinlääkintä- ja kasvinsuojelutoimenpiteisiin sekä maatilojen kirjanpitoon ja maatalouden rakennetta koskevaan tietojenkeruuseen ja YMP:stä tiedottamiseen liittyvistä menoista. Maaseudun kehittäminen entisen EMOTR:n tukiosaston yhteydessä Näille ohjelmille ei voi enää kirjata maksusitoumusmäärärahoja. Jäsenvaltiot lopettelevat ohjelmiaan ja perivät takaisin aiheettomasti maksettuja määriä. Tämän momentin osalta takaisin peritty lopullinen nettomäärä oli 2,8 miljoonaa euroa. Kyseisen menojakauman kehittyminen toimenpiteiden taloudellisen luonteen mukaan kaudella 2007–2012 esitetään liitteessä 6. [1] Menettely esitetään liitteessä 1. [2] Nämä määrät eivät sisälly talousarvion tulopuolen budjettikohtiin (maataloustukirahaston käyttötarkoitukseensa sidottuja tuloja koskevaan momenttiin 670), mutta ne mainitaan kyseistä momenttia koskevassa talousarvion selvitysosassa. [3] Nämä määrät eivät sisälly talousarvion tulopuolen budjettikohtiin (sokerialan väliaikaisia rakenneuudistusmaksuja koskevaan momenttiin 680), mutta ne mainitaan kyseistä momenttia koskevassa talousarvion selvitysosassa. [4] p.m.: ”pro memoria”. [5] EUVL L 209, 11.8.2005, s. 1. [6] Jäsenvaltiot toimittavat nämä menoja koskevat kuukausi-ilmoitukset kuukauden N+1 10. päivä annettavalla ilmoituksella. [7] Jäsenvaltiot toimittavat yksityiskohtaiset ilmoitukset kuukausittain kuukauden N+1 20. päivänä (taulukossa 104).